 Awọn ọmọ duro digbí, wọn koju Boko Haram Nigba ti o n ba awọn akọroyin sọrọ nilu Maiduguri, agbẹnusọ ikọ ọmọ ogun ọun, ọgagun Sanni Kukashekau Usman sọ pe orisirisi awọn oun ija ni awọn gba lọwọ awọn ikọ adunkoko mọni ọun, ti awọn si ba awọn ado oloro IED ti wọn fi dẹ panpẹ fun awọn jẹ. Ọgagun ọun ni awọn se awọn ọmọ ikọ Bokoharam ọun bọsẹ se n soju, ati pe nibi ti awọn ti jọ gbe pẹrẹgi ija kana, awọn ọmọ ogun meji farapa, sugbọn awọn mejeeji ọun wa ni ibi ti wọn ti n gba itọju lọwọlọwọ O tun fi kun ọrọ rẹ pe, ni kete ti awọn agbesunmọmi ọun foju kan awọn ọmọ ogun ni nnkan bi aago mẹfa aabọ irọlẹ ni wọn síná ibọn fun awọn ọmọ ogun sugbọn ti awọn naa fi ija pẹẹta pẹlu wọn. Awọn ọmọ síná ibọn fun ikọ Bokoharam, wọn ba ọkọ ti wọn fi gbe ado oloro si jẹ Usman tun sọ pe awọn kọlọrọsi ni awọn funra si pe wọn lo sofofo fun Boko Haram pe awọn ti kuro ni ibudo ti awọn wa pẹlu awọn irin isẹ awọn. O ni nigba ti awọn o jẹ kara rọ wọn mọ ni ibuba wọn, ni awọn agbesunmọmi ọun fi n se ikọlu ni awọn igberiko lojuna ati sasala fun ẹmi wọn. Awọn ọmọ ogun ilẹ Naijiria labẹ operation Deep Punch ni awọn ba ikọ Bokoharam wọ sokoto kan naa loni, ni agbegbe Gonori ni ipinlẹ Yobe. : Ikọ ọmọ ogun Naijiria ni awọn sọsẹ fun Boko Haram ni Gonori 